ഈ ഓണം മഞ്ജു വാര്യര്ക്കൊപ്പം: മഞ്ജുഭാവങ്ങളുമായി സീ കേരളം കൊച്ചി: ദൈവത്തിന്റെ സ്വന്തം നാട്ടിലെ കാഴ്ചക്കാരുടെ പ്രിയപ്പെട്ട ചാനല് സീ കേരളം പ്രേക്ഷകര്ക്ക് ഓണസമ്മാനമായി അതുഗ്രന് പരിപാടികളുമായെത്തുന്നു. സൂപ്പര് താരം മഞ്ജു വാര്യര് മുഖ്യാതിഥിയായെത്തുന്ന ഒരു ഗംഭീര ദൃശ്യ വിരുന്നാണ് പ്രേക്ഷകര്ക്കായി ചാനല് ഒരുക്കിയിരിക്കുന്നത്. മഞ്ജുഭാവങ്ങള് എന്ന പ്രോഗ്രാമിലൂടെ വൈവിധ്യമാര്ന്ന അനവധി നിമിഷങ്ങളാണ് പ്രേക്ഷകരെ കാത്തിരിക്കുന്നത്. റേഞ്ച് റോവറില് തകര്പ്പന് എന്ട്രി നടത്തി മാസ് ഡയലോഗ് അവതരിപ്പിക്കുകയും ചെയ്ത ഷോയുടെ ഫസ്റ്റ് ലുക്ക് പ്രൊമോ ഇതിനോടകം തന്നെ സോഷ്യല് മീഡിയയില് ഹിറ്റാണ്. മഞ്ജുവിനെ കൂടാതെ പ്രേക്ഷകരുടെ പ്രിയതാരങ്ങളായ ഭാവന, നിഖില വിമല്, ഗ്രേസ് ആന്റണി, മനോജ് കെ ജയന്, പൂര്ണിമ ഇന്ദ്രജിത്ത് എന്നിവരും ഷോയില് പങ്കെടുക്കും. കൂടാതെ സീ കേരളം കുടുംബത്തില് നിന്നും സീരിയല് താരങ്ങളായ അമല, സ്നിഷ ചന്ദ്രന്, അരുണ് രാഘവന്, മൃദുല വിജയ്, സുസ്മിത, സ്റ്റെബിന് ജേക്കബ്, മീര, നിയാസ് തുടങ്ങിയവരും വര്ണ്ണക്കാഴ്ച്ചകള്ക്ക് മാറ്റു കൂട്ടാനായെത്തുന്നു. ഭീകരതയില് കെട്ടിപ്പടുത്ത സാമ്രാജ്യങ്ങള് ശാശ്വതമല്ല താല്ക്കാലിക. പരാതി ഒത്തുതീര്പ്പാക്കാന് പരാതിക്കാരിയെ വിളിച്ച് സ്വാധീനിക്കാന്. സരിഗമപ കേരളം സീസണ് വണ്ണിന്റെ ഫൈനലിസ്റ്റുകളായ അശ്വിന് വിജയന്, ശ്വേത അശോക്, ജാസിം ജമാല് എന്നിവര് മഞ്ജു വാര്യര്ക്ക് സമര്പ്പിക്കുന്ന സംഗീതവിരുന്നും ലെറ്റ്സ് റോക്ക് ആന്ഡ് റോള് താരങ്ങളായ അഖിലും സ്നേഹയും അവതരിപ്പിക്കുന്ന രസകരമായ കോമഡി സ്കിറ്റുകളും ഷോയുടെ ഗ്ലാമര് കൂട്ടുമെന്നതുമുറപ്പാണ്. ഈ പ്രത്യേക പരിപാടിക്ക് പുറമെ പ്രേക്ഷകരുടെ പ്രിയപ്പെട്ട ഷോകളായ സരിഗമപ കേരളം ലിറ്റില് ചാംപ്സ്, ലെറ്റ്സ് റോക്ക് ആന്ഡ് റോള് എന്നിവയുടെ ഓണം പ്രത്യേക എപ്പിസോഡുകളും, ജനപ്രിയ താരങ്ങളായ ബിജു സോപാനം, നിഷ സാരംഗ് , ജൂഹി റുസ്തഗി,റിഷി എന്നിവര് അവതരിപ്പിക്കുന്ന ഓണം സ്പെഷ്യല് ഹാസ്യ പരമ്ബര , എരിവും പുളിയും ഉള്പ്പെടെ വിഭവസമൃദ്ധമായ ദൃശ്യവിരുന്നു തന്നെയാണ് സീ കേരളം ചാനല് ഈ ഓണത്തിന് മാവേലിമന്നനും ഒപ്പം പ്രിയ പ്രേക്ഷകര്ക്കുമായി ഒരുക്കി കാത്തിരിക്കുന്നത്.